Dette er asaflugtskibet Statesman.
Vi bliver angrebet. Jeg gentager: Vi bliver angrebet.
Motorerne er sat ud, fornødenhedssystemerne ligeså.
Vi anmoder om hjælp fra andre skibe i nærheden.
Vi er 22 springpunkter fra Asgård.
Besætningen består af familier. Vi er meget få soldater om bord.
Vi er ikke et krigsskib. Jeg gentager: Vi er ikke et krigsskib.
Hør mig, og fryd jer.
I er tilskikket den ære at blive reddet af den mægtige titan.
I tror måske, det er jeres undergang.
Nej.
Det er jeres frelse.
Universets vægtskåle bringes i balance takket være jeres offer.
Smil.
For i selve dødens stund er I blevet Thanos' børn.
Jeg ved, hvordan det er at tabe.
At fortvivlet føle, at man har ret, -
og alligevel fejle fatalt.
Det er skræmmende.
Gør ens knæ til gele.
Men hvad nytter det?
Frygt den, flygt fra den...
Skæbnen fuldbyrdes alligevel.
Og nu er den her.
Eller det vil sige...
...jeg er her.
Du taler for meget.
Tesserakten -
eller din brors hoved.
Du har vel en præference.
Ja, det har jeg.
Dræb ham bare.
Stop!
Vi har ikke Tesserakten. Den gik til grunde i Asgård.
Du er dog den tarveligste broder.
Jeg lover dig, broder, at vi vil få solen at se igen.
Din optimisme er uberettiget, as.
For det første er jeg ingen as.
Og for det andet...
...har vi en Hulk.
Lad ham more sig.
Alfædre...
Lad mørkets magi flyde igennem mig en sidste gang.
Det var dumt.
Nej!
Det skal du lide døden for!
Min ringe skikkelse...
...bøjer sig for din storhed.
Ingen anden skabning har besiddet magten, -
- nej, herligheden -
- til at tøjle ikke én, men to Evighedssten.
Universet er inden for din rækkevidde.
Der er yderligere to sten på Jorden.
Find dem, børn, og bring dem til mig på Titan.
Vi vil ikke svigte, far.
Må jeg lige bryde ind?
Hvis I skal til Jorden, kan I få brug for en guide.
Jeg har en vis erfaring i den boldgade.
Hvis man kalder fiasko for erfaring.
Jeg kalder erfaring erfaring.
Almægtige Thanos.
Jeg, Loke, prins af Asgård...
...Odinsøn...
...den retmæssige konge af Jotunheim, -
- falskhedens gud, -
- sværger dig hermed -
min udødelige troskab.
Udødelige?
Du burde vælge dine ord med større omhu.
Du...
...bliver aldrig...
...en gud.
Ingen genopstandelser denne gang.
Nej. Loke...
Har du overhovedet ingen penge?
Begæres det materielle, forsømmes det åndelige.
Sandwichbiksen smører dig nok gerne en metafysisk med skinke.
- Vent, jeg har vist 200. - Dollars?
- Rupier. - Hvor meget er det?
- Halvanden dollar. - Hvad skal du have?
Jeg siger ikke nej til en med tunsalat.
Thanos er på vej. Han er på vej.
Hvem?
- Rolig, lad mig nu forklare det. - Det rabler for dig.
Har du nogensinde prøvet at drømme, at du skal tisse?
Men så er der ingen toiletter, og folk glor på dig...
Og når man så vågner, skal man rent faktisk tisse.
- Det har alle da prøvet. - Det er det, jeg mener.
I nat drømte jeg, at vi havde et barn.
Det føltes så virkeligt.
Vi havde opkaldt ham efter ham din excentriske onkel...
Morgan. Morgan.
Så du vågnede altså og troede, at vi var...
- Gravide. Er vi det? - Nej.
Det var så virkeligt.
Hvis du ville have børn, havde du ikke fået den der.
Den betyder ikke noget.
- Det er bare en nanopartikelbeholder. - Det gør ikke sagen bedre.
- Den kan tages ud. - Du har ikke brug for den.
Jeg prøver bare at beskytte os.
Og fremtidige os'er, hvis nu der er uhyrer i skabet.
- I stedet for... - Skjorter.
Du kender mig ud og ind.
- Du færdiggør mine sætninger. - Der burde være skjorter i dit skab.
Ja. Og det burde være slut med overraskelser.
I aften går vi ud og spiser og flasher dit flitterstads.
Og det skal være slut med overraskelser. Det burde jeg love dig.
- Ja. - Det skal jeg nok.
Tak.
Tony Stark?
Jeg er dr. Stephen Strange. Kom med mig.
- Og tillykke med brylluppet. - Deler du billetter ud til noget?
Vi har brug for dig. Rent ud sagt er selve universets skæbne på spil.
Hvem er "vi"?
Hej, Tony.
- Bruce? - Hej, Pepper.
Er du okay?
I tidernes morgen fandtes intet. Men så...
Big Bang sendte seks elementarkrystaller hvirvlende gennem det spæde univers.
Disse Evighedssten styrer hver et af eksistensens grundaspekter.
Rum.
Virkelighed.
Magt.
Sjæl.
Sind.
Og tid.
- Hvad sagde I, han hed? - Thanos. Han er en plage.
Han invaderer planeter og udraderer halvdelen af deres befolkning.
Det var ham, der sendte Loke.
Han stod bag angrebet på New York.
Så er det nu.
- Hvad er tidshorisonten? - Ikke til at sige.
Magtstenen og Rumstenen gør ham til universets stærkeste skabning.
Hvis han får fat i alle seks sten...
Vil han kunne udrydde liv med tøjlesløs glubenhed.
- Sagde du lige "tøjlesløs glubenhed"? - Læner du dig lige op ad Kosmoskedlen?
Det vil jeg se gennem fingre med.
Hvis Thanos skal bruge seks, så lad os tyre den i en flismaskine.
- Den går ikke. - Vi har svoret at beskytte Tidsstenen.
Og jeg afsvor mælkeprodukter, indtil Ben & Jerry's opkaldte en is efter mig.
"Stark Raving Hazelnuts". En anelse fad.
"A Hunk of Hulk of Burning Fudge" er vores foretrukne.
Ting ændrer sig.
Det gør vores ed ikke. Stenen er vores bedste våben mod Thanos.
- Og hans bedste våben mod os. - Hvis vi ikke passer vores arbejde.
Hvad er dit arbejde ud over at lave ballondyr?
At beskytte din virkelighed, klaphat.
Kan vi ikke udskyde den diskussion?
Faktum er, at vi har stenen lige her.
Vision har Sindsstenen et sted. Vi er nødt til at finde ham.
- Det bliver et problem. - Hvad mener du?
For to uger siden slukkede Vision for sin transponder.
Hvad? Har du mistet en superbot mere?
Jeg har ikke mistet ham. Han udvikler sig.
Hvem kan så finde Vision?
Steve Rogers, vil jeg tro.
Måske.
Men...
Ring til ham.
Så enkelt er det ikke.
Det er godt nok længe siden sidst, hvad? Avengers er gået i opløsning.
Gået i opløsning?
Ligesom Beatles?
Cap og jeg blev uvenner. Vi er ikke på talefod.
Tony, hør på mig.
Thor er borte.
Thanos er på vej, uanset hvem du taler med.
Klaptelefon...
Du står ikke og vipper med håret, vel?
Ikke lige nu, nej.
Er du uskadt?
- Hjælp ham! - Vi ordner det.
- Friday, hvad sker der? - Jeg prøver at finde ud af det.
Du må nok hellere lægge Tidsstenen i lommen.
Jeg må nok hellere bruge den.
Ned, du må aflede folks opmærksomhed.
Hold da kæft. Vi skal alle sammen dø!
Det er et rumskib! Åh gud!
Har I unger aldrig set et rumskib før?
Friday, evakuer alle syd for 43rd Street, og underret beredskabet.
Hør mig, og fryd jer.
I skal lide døden for Thanos' børns hånd.
Vær taknemmelige for, at jeres meningsløse liv nu vil bidrage...
Beklager, Jorden er lukket i dag.
I må hellere pakke sammen og skrubbe af.
Stenvogter...
Taler det knevrende dyr for dig?
Nej, jeg taler for mig selv.
I er uønsket i denne by og på denne planet.
Skrid, Blækvard.
Han er trættende. Skaf mig stenen.
Banner, vil du?
Nej, helst ikke, men jeg får alligevel aldrig min vilje.
Præcis.
Okay...
Det er længe siden. Det bliver godt at have dig tilbage.
Jeg har lige brug for at koncentrere mig lidt.
Kom nu...
- Hvor bliver han af? - Vi har lidt kurrer på tråden.
Det er der ikke tid til. Se så at komme i gang.
- Nu bliver det sgu lidt pinligt. - Undskyld, men han vil ikke.
Tag det roligt. Hold øje med ham.
Jeg har ham.
- Hvor kom det fra? - Det er nanoteknologi.
Hvis resten af din grønne ven ikke kan slutte sig til os...
- Vi må have stenen væk herfra. - Den bliver hos mig.
Netop. Farvel.
Er du okay? Går det godt eller skidt?
- Strygende. Gider du hjælpe til? - Han vil ikke komme ud.
Hammer!
Hulk, hvad er det, du laver?
Kom ud! Kom ud! Kom ud!
Nej!
Hvad mener du med nej?
- Davs! Hej, hr. Stark. - Hvor kom du fra?
Vi var på ekskursion.
Hvad er hans problem?
Han er kommet fra rummet for at stjæle en troldmands halskæde.
Dine kræfter er pudsige. Du må være populær blandt børn.
- En enkel, men ubrydelig besværgelse. - Så plukker jeg den fra dit lig.
Du vil få svært ved at ophæve en død mands besværgelse.
Du vil komme til at ønske, du var død.
Nej!
- Det er troldmanden. Efter ham. - Er på vej!
Tarveligt.
Haps!
Vent!
Hr. Stark, jeg bliver beamet op!
Hold ud, knægt.
Wong, du er inviteret til mit bryllup.
Turbo på, Friday.
Aktiver 17:A.
- Giv slip, så griber jeg dig. - Jeg skulle jo redde troldmanden!
Jeg kan ikke få luft.
Der er ikke nok ilt heroppe.
Det giver mening.
Her lugter som i en ny bil.
God tur, knægt. Friday, send ham hjem.
Ej, helt ærligt!
Opkald fra frøken Potts.
Tony, er du uskadt?
Ja, men vi bliver nok nødt til at udskyde vores middagsaftale.
Jeg kommer vist ikke hjem lige med det første.
Du er vel ikke om bord på skibet? Åh gud, det er du bare ikke.
Skat, jeg er ked af det.
Du kommer tilbage nu, Tony. Kom tilbage lige med det samme.
- Kom tilbage! - Hun falder ud.
Det gør jeg også.
Åh gud!
Jeg skulle være blevet i bussen.
Hvor skal du hen?
Tidsstenen er blevet stjålet. Helligdommen står ubeskyttet hen.
Hvad gør du nu?
Jeg ringer efter nogen.
RUMMET
Syng med, Drax!
- Hvorfor er det, vi skal af sted? - Vi opfangede et nødsignal, Rocket.
Ja, men hvorfor skal vi af sted?
Fordi vi er flinke. Og måske får vi en smule gryn for ulejligheden.
- Men det er uvæsentligt. - Nemlig. Hvis de ikke punger ud...
- Så tager vi deres skib. - Bingo!
Vi er fremme.
Glem ikke, at det kan være farligt, så vi må hellere skrue bissen på.
Groot, læg det pjatværk væk. Jeg siger det ikke en gang til.
Jeg er Groot.
- Tal ordentligt! - Du har agern af stål, knægt.
Efter du har fået løv på grenen, er du blevet en rigtig snotnakke.
Næste gang smadrer jeg det apparat!
Hvad er der sket?
Du almægtige.
Vi får vist ingen skejser.
Vinduesviskerne! Få den væk!
Hvordan kan stodderen være i live?
Han er ingen stodder. Du er en stodder.
Dette er en mand.
En smuk, muskuløs mand.
- Jeg er da også muskuløs. - Du er én sandwich fra at være fed.
Det er sandt. Du har taget på.
Gamora, er jeg ...?
Han er ængstelig. Vred.
Han nærer stor sorg og skyldfølelse.
Han ligner et barn af en pirat og en engel.
Det var noget af en dukkert for mig. Jeg køber en Bowflex og går til den.
- Jeg køber nogle håndvægte. - De kan altså ikke spises.
Hans muskler føles som cotatiske metalfibre.
Hold op med at massere hans muskler.
Væk ham.
Vågn.
Hvem fanden er I?
Så længe jeg har kendt Thanos, har han kun haft ét mål.
At skabe ligevægt i universet ved at udrydde halvdelen af alt liv.
Han massakrerede folkeslag på planet efter planet.
Heriblandt mit.
Samler han alle seks Evighedssten, kan han gøre det med et fingerknips.
Du ved meget om Thanos.
Gamora er Thanos' datter.
Din fader dræbte min broder.
Uha. Stedfar, teknisk set.
Og hun hader ham lige så meget, som du gør.
Familieanliggender kan være barske. Inden min far døde, afslørede han, -
- at han havde spærret min halvsøster inde i Hel.
Så kom hun og stak mit øje ud, så jeg var nødt til at dræbe hende.
Men sådan kan det jo gå i livets store trædemølle.
Jeg føler med dig.
Jeg føler også med dig. Ikke for noget, men jeg har også været meget igennem.
Min far dræbte min mor, og så måtte jeg dræbe min far.
Det var nok værre end at skulle dræbe en søster.
Og jeg har begge øjne i behold, så...
Jeg skal bruge en hammer, ikke en ske.
Hvordan åbner man den her?
Med en fircifret kode? En fødselsdato?
- Hvad er du ude på? - Jeg tager jeres kapsel.
Nej, det gør du ikke.
Du tager ikke vores kapsel, min fine ven.
Gør du din stemme dybere?
- Nej. - Jo, du gør.
- Du efterligner gudemanden. - Det gør jeg altså ikke.
- Der gjorde han det igen. - Sådan lyder jeg.
- Gør du nar ad mig? - Gør du nar ad mig?
Nu gør du det igen.
Han prøver at efterligne mig.
Hold så op! Vi skal have stoppet Thanos.
Vi må finde ud af, hvor han er på vej hen.
- Knowhere. - Han må da have et mål.
Nej, Knowhere er et sted. Det er meganederen.
- Det er altså vores mad. - Ikke længere.
Thor, hvorfor vil han til Knowhere?
Fordi Virkelighedsstenen er der, i sikker forvaring hos Samleren.
Den er ikke i sikkerhed hos Samleren. Kun en idiot vil give ham en sten.
Hvordan kan du vide, han ikke går efter en anden sten?
Der findes seks sten i alt. Thanos har allerede Magtstenen.
Den stjal han i sidste uge, da han raserede Xandar.
Han stjal Rumstenen fra mig, -
- da han knuste mit skib og slagtede halvdelen af mit folk.
Tidsstenen og Sindsstenen er på Jorden hos Avengers.
- Jordens mægtigste helte. - Ligesom Kevin Bacon?
Det kan godt være, han er blevet medlem siden sidst.
Sjælestenen har ingen nogensinde set. Ergo kan Thanos ikke få fat i den.
Ergo vil han til Knowhere efter Virkelighedsstenen. Selv tak.
- Så må vi straks til Knowhere. - Forkert. Vi må til Nidavellir.
- Det er et opdigtet ord. - Alle ord er opdigtede.
Er Nidavellir virkeligt? Det sted er legendarisk.
De laver de mest afskyelige våben, der nogensinde har hærget universet.
Der vil jeg godt hen.
Kaninen har ret og er tydeligvis den kløgtigste af jer.
Kun dværgen Eitri kan smede mig et brugbart våben.
- Du er vel kaptajnen? - Godt set.
Vil du ledsage mig på min færd til Nidavellir?
Jeg spørger lige kaptajnen. Hov, det er jo mig! Jeg er frisk.
Pragtfuldt.
Det er nu mig, der er kaptajnen. Og det der er min rygsæk.
Hør, det er mit skib, og jeg skal ikke med til...
- Hvad er det der for et våben? - Et, der kan slå Thanos ihjel.
- Bør vi ikke have sådan et hver? - Nej.
I har ikke styrken til at magte dem. Jeres krop og sind ville smuldre bort.
Er det underligt, at det gør mig endnu mere tændt på ideen?
Hvis Thanos får fat i endnu en sten, bliver han for mægtig til at standse.
- Det er han allerede. - Jeg har det.
Vi har to skibe og et udvalg af kødhoveder.
Mig og Groot tager med piratenglen, -
- mens kødhovederne tager til Knowhere for at stoppe Thanos.
- Er det cool? - Supercool.
Lige en ting. Jeg ved, du tager med ham, fordi Thanos ikke er der.
Sådan taler man altså ikke til sin kaptajn, Quill.
Kom, Groot.
Læg det spil. Det æder dine hjerneceller.
Farvel og lykke til, kødhoveder.
Ses.
Vis?
- Er det stenen igen? - Det er, som om den taler til mig.
Hvad siger den?
Jeg ved det ikke. Et eller andet.
Fortæl mig, hvad du mærker.
Jeg mærker kun dig.
Der går et til Glasgow klokken 10. Det ville give os mere tid sammen.
Sæt nu jeg missede det tog.
- Så går der et klokken 11. - Sæt nu jeg missede alle togene.
Sæt nu jeg ikke tog tilbage.
- Men du gav Stark dit ord. - Jeg vil hellere give det til dig.
Der er også folk, der regner med mig. Vi har forpligtet os.
Ikke til hinanden.
Wanda...
I to år har vi stjålet disse stunder for at se, om det kunne fungere.
Jeg ved ikke om...
Nu taler jeg bare for mig selv. Jeg synes...
At det fungerer. Det gør det.
Bliv.
Bliv hos mig.
Eller hvis jeg er gået over...
- Hvem er det? - Dem, stenen advarede mig imod.
TONY STARK FORSVUNDET
- Jeg må af sted. - Nej, Vision...
Hvis det er sandt, er det nok ikke klogt at tage af sted.
Vision!
Klingen forhindrede mig i at fase.
- Er det overhovedet muligt? - Det burde det ikke være.
Mine systemer svigter.
Vi skulle nok være blevet i sengen.
Vis!
Aflever stenen, og hun får lov at leve.
Nallerne væk.
Kom, du er nødt til at rejse dig op.
Du er nødt til at rejse dig op.
Vi må af sted.
Skynd dig væk.
Du bad mig om at blive.
Jeg bliver.
- Rejs dig op. - Jeg kan ikke.
Vi ønsker ikke at dræbe jer, men vi gør det.
I får aldrig en chance til.
Kan du stå op?
Tak, Captain.
Lad os få dig om bord i jetten.
Jeg troede, vi havde en aftale.
I skulle holde kontakten og ikke tage nogen chancer.
Undskyld. Vi ville bare have lidt tid.
Hvor skal vi hen, Cap?
Hjem.
Vi skal nok klare den.
- Zehoberianere. - Mor!
- Vælg side, eller dø. - Mor!
Den ene side er en åbenbaring. Den anden er en ære forbeholdt de få.
- Hvad er der i vejen, du lille? - Min mor. Hvor er min mor?
Hvad hedder du?
Gamora.
Du er en stridbar en, Gamora.
Kom, så skal jeg hjælpe dig.
Se.
Er den ikke fin?
I fuldendt balance, som alting bør være.
For meget til den ene side eller den anden...
Her, prøv engang.
Gå med fred jeres skaber i møde.
Koncentrer dig.
Sådan. Du kan jo godt.
Gamora?
Er de her granater dem, der sprænger klokkeværket af en, eller dem med gas?
Jeg ville hænge et par i bæltet, men ikke hvis...
Jeg vil bede dig om en tjeneste.
Selvfølgelig.
Før eller siden vil den kurs, vi følger, føre os til Thanos.
Det er derfor, vi har granater med.
Undskyld. Hvad er det for en tjeneste?
Hvis det går galt, -
og Thanos tager mig...
...så må du love mig, at du vil dræbe mig.
Hvad?
Jeg ved noget, han ikke ved.
Og hvis han opdager det, er hele universet i fare.
Hvad er det, du ved?
Hvis jeg fortæller dig det, vil du også vide det.
Hvis det er så vigtigt, bør jeg så ikke vide det?
- Kun hvis du gerne vil dø. - Hvorfor er der altid en, der skal dø?
Du må bare...
...stole på mig. Og måske dræbe mig.
Det ville jeg gerne.
- Mægtig gerne, men... - Sværg på det.
Sværg ved din mor.
Okay.
- Hvor længe har du stået der? - En time.
- En time? - Seriøst?
Jeg mestrer evnen til at stå så ufatteligt stille...
...at jeg bliver usynlig. Se her.
Du spiser en zargnød.
Men bevægelsen var så langsom...
...at den ikke kan sanses.
Jeg er usynlig.
Hej, Drax.
Pis.
- Stedet ser forladt ud. - Der er aktivitet i tredje kvadrant.
Det har jeg også registreret.
Lad os lande her.
Jeg har den ikke.
Alle ved, du ville sælge din egen bror -
- for at føje den mindste nipsting til din sørgelige samling.
Du har Virkelighedsstenen, Tivan.
Giv mig den, og skån dig selv for en masse pinsler.
Jeg siger jo...
...at jeg har solgt den.
- Hvorfor skulle jeg lyve? - For dig er det som at trække vejret.
- Det ville være selvmord. - Det har du ret i.
End ikke du ville give afkald på noget så dyrebart.
- Jeg vidste ikke, hvad det var. - Så er du dummere, end jeg troede.
- Det er ham. - Sidste chance, bedrager.
Hvor er stenen?
I dag skal han bøde for min hustrus og min datters død.
Drax, vent.
Ikke endnu, ikke endnu.
Drax, hør nu lige her.
Han har ikke stenen endnu. Kun med den kan vi standse ham.
Vi skal have fat i stenen først.
Nej. For Ovette og Camaria.
Sov.
Gamora og Mantis, I går højre om.
Den anden højre.
Hvorfor?
Hvorfor dig, datter?
Det gik tjep.
Fabelagtigt! Fabelagtigt! Fabelagtigt!
Er det bedrøvelse, jeg fornemmer i dig, datter?
Jeg vidste, du stadig holdt af mig.
Men man kan aldrig være sikker.
Virkeligheden er ofte en skuffelse.
Det vil sige, det var den.
Nu...
...bestemmer jeg selv virkeligheden.
- Du vidste, jeg ville komme. - Jeg regnede med det.
Vi har et mellemværende, du lille.
Thanos!
- Slip hende, Gonzo. - Peter...
- Du skulle gå højre om. - Nævner du det nu?
- Slip hende så! - Der har vi jo kæresten.
Nej.
Jeg betragter mere mig selv som en titandræbende bolleven.
Slip hende, -
- eller jeg pløkker din løgposerunkne hage af dig.
Ikke ham.
Du gav mig dit ord.
Datter, du venter for meget af ham.
Hun har bedt dig om det, ikke?
Gør det.
Gør det!
Du skulle gå højre om.
Jeg elsker dig over alt i verden.
Jeg elsker også dig.
Ham kan jeg lide.
Intet nyt fra Vision?
Han forsvandt et sted over Edinburgh.
I en stjålen Quinjet sammen med fire forbrydere.
De er kun forbrydere, fordi De har besluttet det.
I guder, Rhodes. Du hælder mere vand ud af ørerne, end jeg gør.
Var det ikke for konventionen, ville Vision være her.
Jeg mindes, du selv underskrev de papirer.
Korrekt.
- Og jeg betalte prisen for det. - Har du betænkeligheder?
Ikke længere.
Hr. minister.
Du er ligegodt modig.
- Det må jeg give dig. - Det kunne De lære noget af.
Verden står i flammer. Så tror du måske, alt er tilgivet?
Jeg beder ikke om tilgivelse. Og jeg er færdig med at spørge om lov.
Jorden har mistet sin bedste vogter, så vi er kommet for at kæmpe.
Og stiller De Dem i vejen...
...bekæmper vi også Dem.
- Arrester dem. - Jeg er i fuld gang.
Det ender ved en krigsret.
Godt at se dig, Cap.
I lige måde, Rhodey.
I ser virkelig herrens ud.
- Det må have været nogle barske år. - Hotellerne var ikke just femstjernede.
Jeg synes, I ser godt ud.
Jeg er vendt tilbage.
Hej, Bruce.
Nat.
Det her er akavet.
- De kommer formentlig igen. - Og de kan finde os.
Vi får brug for alle. Hvor er Clint?
Han og Scott indgik en aftale af hensyn til deres familier. De sidder i husarrest.
- Scott? - Ant-Man.
Findes der både en Ant-Man og en Spider-Man? Hør her.
Thanos har den største hær i universet, -
- og han helmer ikke, før han får fat i...
...Visions sten.
- Så må vi beskytte den. - Nej, vi må tilintetgøre den.
Jeg har funderet meget over, hvad denne eksistens i mit hoved er.
Og hvad den består af.
Jeg tror, at hvis den udsættes for en tilstrækkeligt kraftig energikilde, -
- måske af samme målestok som dens egen signatur...
...ville dens substans forvitre.
Og det samme ville du. Det skal vi ikke engang overveje.
Kun ved at knuse stenen kan vi sikre, at Thanos ikke får den.
Det er for høj en pris.
Du er den eneste, der evner at betale den.
Thanos truer universet. Ét liv må ikke forhindre os i at besejre ham.
Men det bør det.
Vi udveksler ikke liv.
For 70 år siden gav du dit liv for at redde millioner af mennesker.
Hvorfor er det her anderledes?
Fordi du har et valg.
Din bevidsthed er en kompleks konstruktion af overlejringer.
Jarvis, Ultron, Tony, mig, stenen.
Alle sammen blander de sig og lærer af hinanden.
- Så Vision er ikke bare stenen? - Vi kunne tage stenen ud.
Der vil stadig være en stor del af Vision tilbage.
- Kan vi gøre det? - Ikke jeg. Ikke her.
Så må du finde et sted i en fart.
Ross lader jer ikke bare flytte hjem på værelset igen.
Jeg kender et sted.
Livgarden og Dora Milaje står klar.
- Og Grænsestammen? - Dem, der er tilbage.
Send også bud til jabarierne. M'Baku er ikke bleg for at slås.
Og hvad med ham her?
Han er muligvis træt af krig.
Men den hvide ulv har hvilet sig længe nok.
Hvor er der ballade?
På vej hertil.
I al den tid, jeg har tjent Thanos...
...har jeg aldrig svigtet ham.
Hvis jeg ankom til vores møde på Titan -
- med Tidsstenen fæstnet til din jævnt irriterende person, -
ville det blive straffet.
Giv mig...
...stenen.
Du er ellers et trofast stykke overtøj, hvad?
Nu vi taler om det...
Hvad f...?
Jeg ved, hvad De vil sige. Jeg ville være taget hjem, -
- men der var så langt ned, og så hang jeg fast på skibet.
Og den her dragt er sygeligt intuitiv, -
- så det er lidt Deres skyld, at jeg er her.
- Hvabehar? - Ikke noget.
- Nu er jeg her i rummet. - Hvor du ikke burde være.
Det er ikke nogen skoleudflugt. Bussen her kører kun én vej.
Du skal ikke bilde mig ind, at du har tænkt det her igennem.
Man kan ikke være en gemytlig lokalhelt, hvis lokalområdet er væk.
Det var noget vås, men De ved, hvad jeg mener.
Kom, vi har et problem.
Se, han er på spanden. Hvad er din plan?
Har De nogensinde set den tudsegamle film "Aliens"?
Er de ikke smertefulde?
De er egentlig beregnet til mikrokirurgi.
Og bare én enkelt af dem...
...kan gøre en brat ende på din vens liv.
Han er ikke rigtig min ven. At redde hans liv er mere kollegial konduite.
Du har intet reddet.
Dine kræfter er ubetydelige sammenlignet med mine.
Men knægten har set flere film.
Ja! Hov, hvad er det?
Hej, vi fik aldrig hilst på hinanden.
Fedt nok.
Vi må vende skibet.
- Nå, nu vil han stikke af? - Jeg vil beskytte stenen.
Og jeg vil have, du skal takke mig.
For hvad? At du nær havde skudt mig ud i rummet?
Hvem reddede din tryllerøv? Mig.
Hvordan kan dit hoved være i den hjelm?
Du skulle være listet af, da jeg sagde det, men du nægtede.
Modsat alle andre arbejder jeg ikke for dig.
Derfor er vi nu i en flyvende donut evigheder fra Jorden uden backup.
- Jeg er backup. - Nej, du er en blind passager.
Jeg forstår ikke helt jeres forhold. Er han din myndling?
Nej.
- Jeg hedder Peter. - Dr. Strange.
Nå, vi bruger dæknavne? Så hedder jeg Spider-Man.
Skibet følger autopilotens kurs.
Kan vi overtage styringen og flyve hjem?
- Stark, kan du få os hjem? - Jeg hørte dig godt.
Jeg er ikke sikker på, det er det klogeste.
Vi må under ingen omstændigheder føre Tidsstenen til Thanos.
Du fatter ikke, hvad der er på spil.
Du fatter ikke, at Thanos har rumsteret i mit hoved i seks år.
Han invaderede New York, og nu er han vendt tilbage.
Jeg aner ikke, hvad jeg skal stille op.
Jeg ved ikke, hvor det er smartest at bekæmpe ham.
Men du så, hvad de er i stand til.
På hjemmebane vil han ikke ane uråd.
Derfor synes jeg, vi skal lade kampen stå hos ham, doktor.
Er du enig?
Udmærket, Stark. Vi opsøger ham.
Men du skal være klar over, -
- at står valget mellem at redde dig eller drengen eller Tidsstenen, -
vil jeg ikke tøve med at lade jer dø.
Det kan jeg ikke. Universets skæbne afhænger deraf.
Fino. Sundt moralsk kompas.
Rene linjer.
Okay, knægt...
Du er hermed en Avenger.
Jeg tænkte, du måske var sulten.
- Jeg har altid hadet den stol. - Det lod du mig vide.
Jeg håbede nu alligevel, du ville sidde på den en dag.
Jeg hadede det her værelse, det her skib.
Jeg hadede mit liv.
Det lod du mig også vide.
Hver eneste dag...
...i knap 20 år.
Jeg var barn, da du røvede mig.
Jeg reddede dig.
Nej.
Nej. Vi var lykkelige på min hjemplanet.
I gik sultne i seng og grabsede efter smuler.
Jeres planet var ved at gå under. Det var mig, der forhindrede det.
Og hvordan er det gået siden? De børn, der fødes, -
- kender kun til fyldte maver og blå himmel. Det er et paradis.
- Fordi du myrdede den halve planet. - En beskeden pris for at opnå frelse.
- Du er vanvittig. - Det er et enkelt regnestykke.
Universet er begrænset. Dets ressourcer ligeså.
Får livet lov at løbe løbsk, vil alt liv til sidst forgå.
- Det må korrigeres. - Det kan du ikke vide!
Jeg er den eneste, der ved det.
Den eneste, der har viljen til gøre noget ved det.
Engang...
...havde du den samme vilje...
...og kæmpede ved min side...
...datter.
Jeg er ikke din datter.
Alt, hvad jeg hader ved mig selv, har du lært mig.
Og samtidig gjort dig til den drabeligste kvinde i galaksen.
Derfor satte jeg dig til at finde Sjælestenen.
Jeg er ked af at have skuffet dig.
Jeg er skuffet.
Men ikke fordi du ikke fandt den.
For det gjorde du.
Og du løj.
Nebula.
Det må du ikke gøre.
For nogen tid siden sneg din søster sig om bord på skibet for at dræbe mig.
Og det var nær lykkedes.
Derfor anbragte jeg hende her -
for at få talt ud.
Stop. Stop det.
Jeg sværger ved mit eget liv. Jeg fandt aldrig Sjælestenen.
Tilgår hukommelsesfiler.
Du ved, hvad han har for. Han vil indsamle alle stenene.
Han finder aldrig dem alle sammen. Det kan han ikke, Nebula.
For jeg fandt kortet til Sjælestenen og brændte det til aske.
Du er stærk.
Mig.
Du er storsindet.
Mig.
Men jeg har aldrig lært dig at lyve. Det er derfor, du er så dårlig til det.
Hvor er Sjælestenen?
Vormir!
Stenen er på Vormir.
Vis mig det.
- Jeg er Groot. - Tis nu i koppen.
Vi skal nok lade være med at kigge. Og vi har altså set en kvist før i dag.
Jeg er Groot.
Så tøm koppen ud i rummet, og tis i den igen.
- Taler du groot? - Jeg tog det som valgfag i Asgård.
Jeg er Groot.
Du vil mærke det, når vi nærmer os.
Nidavellirs smedje næres af en flammende neutronstjerne.
Det er min hammers fødested. Det er ærefrygtindgydende.
Okay, på med kaptajnshatten.
Så din bror døde altså? Ja, det må være træls.
Han har været død før.
Men denne gang tror jeg, det er alvor.
Og din søster og din far?
Begge to døde.
- Men du har vel stadig din mor? - Dræbt af en svartelver.
- En bedsteven? - Dolket i hjertet.
Er du sikker på, du magter den her mordmission?
Absolut.
Raseri og hævn, vrede, sorg, anger...
Alt sammen storartet motivation, der klarer hjernen, så jeg er på.
Ja, men altså, ham Thanos er den stærkeste, der findes.
- Han har aldrig kæmpet mod mig. - Jo.
Han har aldrig kæmpet mod mig to gange. Og nu får jeg jo en ny hammer.
Det skal være noget af en hammer.
Jeg er 1500 år gammel. Jeg har dræbt dobbelt så mange fjender.
Alle forsøgte de at dræbe mig, men uden held.
Jeg er i live, fordi skæbnen har bestemt det.
Thanos er bare den seneste i rækken af møgdyr, -
- og han skal få min hævn at føle. Det er skæbnebestemt.
Hvad hvis du tager fejl?
Hvis jeg tager fejl...
...hvad har jeg så tilbage at miste?
Jeg har meget at miste, sådan helt personligt.
Okay.
Hvis det virkelig er din skæbne at dræbe det bæbjerg, -
får du brug for mere end ét øje.
- Hvad er det? - Hvad ligner det?
- En klovn tabte et væddemål til mig. - Og så gav han dig sit øje?
Nej, han gav mig 100 kreditter. Jeg stjal hans øje senere samme nat.
Tak, kære kanin.
Jeg ville nok have vasket det.
Jeg måtte smugle det ud oppe i min...
Så er vi her.
Jeg tror ikke, det virker. Alt ser så mørkt ud.
Det er ikke øjets skyld.
Der er noget galt.
Stjernen er gået ud. Og ringene er frosset til.
Jeg håber, dværgene smeder bedre, end de gør rent.
Måske indså de, at de bor i en skrotbunke ude i rummet.
Denne smedje har ikke været slukket i århundreder.
- Sagde du, Thanos havde en handske? - Ja. Hvorfor?
Lignede den den der?
- Jeg er Groot. - Gå tilbage til kapslen.
Eitri, vent!
Stop!
Stop.
Thor?
- Hvad er der sket her? - I skulle have beskyttet os.
Asgård skulle have beskyttet os!
Asgård er tilintetgjort.
Eitri, den handske... Hvad har du gjort?
Der levede 300 dværge på denne ring.
Jeg adlød ham, for at de skulle blive skånet.
Jeg smedede det, han forlangte.
En anordning, der kan tøjle stenenes kraft.
Og alligevel dræbte han os alle.
Alle undtagen mig.
"Dit liv må du beholde," sagde han.
"Men dine hænder skal tilhøre mig."
Det handler ikke om dine hænder.
Hvert et våben, du har smedet, er stadig inde i dit hoved.
Ja, det føles, som om alt håb er ude. Tro mig, jeg kender det.
Men sammen kan du og jeg slå Thanos ihjel.
Mantis, hør godt efter.
I er nødt til at møde mig på Titan.
- Hvad sker der? - Jeg tror, vi er fremme.
Det her badekar er næppe selvparkerende.
Anbring hånden i styrebøjlen.
Styretøjet er beregnet til én stor fyr, så vi må bevæge os synkront.
Det kan være, vi skulle dreje. Drej, drej, drej!
Er I uskadte?
Det var tæt på.
Jeg skylder.
Jeg vil lige sige, at hvis aliens skulle -
- lægge æg i mig, og jeg æder jer, så undskyld.
Ikke én popkulturel reference mere fra din side.
Men der kommer altså noget.
Thanos!
Du må ikke lægge æg i mig!
Bliv liggende, klovn!
Dø, dødstæppe!
Alle bliver, hvor de er! Ro på!
Jeg spørger kun én gang:
Hvor er Gamora?
Den trumfer jeg. Hvem er Gamora?
Den trumfer jeg. Hvorfor er Gamora?
Fortæl mig, hvor hun er, eller jeg rundbarberer den lille rod.
Skyder du min makker, så skyder jeg ham her!
Gør det, Quill! Jeg kan tage det.
- Det kan han ikke! - Hun har ret.
Vil I ikke sige, hvor hun er?
Så nakker jeg jer alle tre og tæver det ud af Thanos!
Thanos? Lad mig spørge dig om en ting.
Hvilken herre tjener du?
Vil du have, jeg skal svare "Jesus"?
- Du er fra Jorden. - Nej, fra Missouri.
- Det ligger på Jorden, fedtøre. - I holder altså ikke med Thanos?
Med Thanos?
Nej. Jeg er kommet for at dræbe Thanos.
Han har bortført min kæreste. Sig mig, hvem er I?
- Vi er Avengers. - Det var jer, Thor talte om.
Kender I Thor?
Ja. Høj, ikke ret køn, hjælpeløs.
Hvor er han nu?
Skal vi tæve ham med en mursten?
Det er en støbeform. Til et kongevåben.
Det mægtigste våben i Asgård.
Det skulle sågar kunne hidkalde Bifrost.
Havde det et navn?
- Stormbryder. - En anelse popsmart.
Hvordan smeder vi det?
I må tænde op i smedjen.
Vække en døende stjernes hjerte.
Kanin, start kapslen op.
Hvad er der sket med planeten?
Dens akse er forrykket 8 grader. Tyngdekraften er helt balalajka.
Vi har én fordel. Han kommer til os.
Vi gør det. Jeg har en plan. Eller et udkast til en.
Vi lokker ham til, overmander ham og tager det, vi skal bruge.
Vi skal bare have fat i handsken. Står du og gaber?
Mens jeg tegner og fortæller? Hørte du, hvad jeg sagde?
- Det var noget med at lægge en plan. - Mr. Proper er i sin egen verden.
De gør sig ikke så meget i ikke at improvisere.
Hvad gør de sig så i?
- Knippelmadder og håndsuppe. - Nemlig.
Okay, kom lige herhen. Hr. Lord, kan du få samling på dine folk?
Kald mig bare Star-Lord.
Vi må have enighed. Hvis bare vi stiller med en kålhøgen attitude...
Du skal ikke kalde os kålhøgne. Vi aner ikke, hvad det betyder.
Vi er optimistiske. Jeg er vild med din plan, bortset fra at den stinker.
Lad mig om at lægge planen, så skal den nok blive hammergod.
Fortæl ham om dansedysten, du reddede universet med.
- Ligesom i "Footloose"? - Præcis!
- Er det stadig verdens bedste film? - Det har den aldrig været.
Vi får ingen hjælp fra Jens Lyn her.
Jens Lyn? Det er en kompliment.
Glem ikke, jeg er halvt menneske. Så de 50 % af mig, der er dumme...
...det er 100 % jer.
- Du er genial. - Undskyld...
Gør jeres ven tit sådan der?
Strange, er der noget galt?
- Så, tag det roligt. - Hvad lavede du?
Jeg rejste frem i tiden for at se alternative fremtider.
For at se de mulige udfald af den kommende strid.
Hvor mange så du?
14.000.605.
I hvor mange af dem vandt vi?
En.
Jeg håber, stenen er deroppe.
For din søsters skyld.
Velkommen, Thanos, A'lars' søn...
...og Gamora, Thanos' datter.
Kender du os?
Det er min forbandelse at kende alle, der kommer hertil.
Hvor er Sjælestenen?
Du skal vide, at den fordrer en grufuld pris.
Jeg er beredt.
Det tror vi alle til at begynde med.
Vi tager alle fejl.
Hvorfra kender du dette sted?
For længe siden begærede jeg selv stenene.
Jeg stod sågar med en i hånden.
Men den stødte mig fra sig og forviste mig hertil, -
- hvor jeg må vise vej til en skat, jeg aldrig selv kan besidde.
Det, du søger, ligger foran dig.
Det samme gør det, du frygter.
- Hvad er det? - Prisen.
Sjæl indtager en særlig plads blandt Evighedsstenene.
Man kan sige, den rummer en særlig visdom.
Fortæl mig, hvad den vil have.
For at sikre, at den, der besidder den, -
- forstår dens kræfter, -
kræver stenen en ofring.
Af hvad?
For at kunne tage stenen må du miste det, du elsker.
En sjæl -
for en sjæl.
Hele mit liv har jeg drømt om en dag, et øjeblik...
...hvor du fik som fortjent.
Og jeg blev så skuffet.
Men nu...
Du dræber og torturerer...
...og kalder det nåde.
Universet har fældet dom over dig.
Du bad det om en belønning, og det svarede nej.
Du har fejlet.
Og vil du vide hvorfor?
Fordi du intet og ingen elsker.
Nej...
Virkelig? Tårer?
De gælder ikke ham selv.
Nej...
Det er ikke kærlighed.
Jeg har én gang ladt hånt om min skæbne.
Det kan jeg ikke gøre igen.
End ikke for din skyld.
Det gør mig ondt, du lille.
Gå ned til 2600 fod, kurs 030.
Jeg håber, du har ret. Ellers lander vi en hel del hurtigere, end godt er.
Da du talte om et mere åbent Wakanda, var det ikke det her, jeg havde tænkt mig.
Hvad havde du så tænkt dig?
OL. Måske en Starbucks.
- Skal man bukke? - Ja, han er konge.
Jeg har hele tiden noget at takke dig for.
- Hvad laver du? - Det bruger vi ikke her.
Hvor stort et angreb kan vi forvente?
- Jeg tror, det bliver temmelig stort. - Hvordan er vi stillet?
I kan råde over min livgarde, Grænsestammen, Dora Milaje og...
En halvstabil, hundredårig mand.
Hvordan har du det, Buck?
Ikke værst, selvom verden er ved at gå under.
Strukturen er polymorf.
Ja, vi måtte fæstne neuronerne nonsekventielt.
Hvorfor programmerede I ikke synapserne til at fungere kollektivt?
Det tænkte vi slet ikke på.
- I gjorde sikkert jeres bedste. - Kan du gøre det?
Ja, men der er flere end to billioner neuroner her.
Én forkert forbindelse kan afføde et væld af systemfejl. Det vil tage tid.
- Hvor meget? - Så meget, I kan give mig.
Noget er trådt ind i atmosfæren.
Cap, vi har problemer.
Jeg elsker det her sted.
I skal ikke juble endnu. Der er flere på vej udenfor.
Det er for sent. Vi må tilintetgøre stenen nu.
- Vision, læg dig ned igen. - Vi skal nok holde dem stangen.
Wanda, så snart stenen er ude af hans hoved, så knuser du den.
Gerne.
Evakuer byen. Aktiver forsvarsværkerne.
Og giv den mand et skjold.
Du forstår vist ikke fysikken. Ringene er gigantiske.
Der skal noget langt større til at rokke dem løs.
- Overlad det til mig. - Til dig?
Du er ude i rummet med kun et reb og en...
Tænd motorerne!
Mere gas, kanin!
Flot klaret, knægt.
Det er Nidavellir!
- Pokkers. - Hvad mener du med "pokkers"?
Mekanismen er itu. Når iris er lukket, kan jeg ikke opvarme metallet.
- Hvor lang tid tager det at opvarme? - Et par minutter eller så. Hvorfor?
- Jeg holder den åben. - Det er selvmord.
Ligesom en kamp mod Thanos uden den økse.
- Hvordan ser det ud, Bruce? - Jeg er ved at have styr på den.
Hvor er det bare vildt! Det er som at være Hulk uden...
Jeg er uskadt.
To varmesignaturer i skovbrynet.
Tak, fordi I slutter jer til os.
Det manglede bare.
Hvor er jeres ven?
I skal bøde for hans liv med jeres.
Thanos vil have den sten.
Det kommer ikke til at ske.
I er i Wakanda nu.
Thanos får ikke andet end støv og blod.
Vi har blod nok at give af.
Overgav de sig?
Ikke just.
Hvad fanden?
Vi gjorde hende vist gal.
De slår sig selv ihjel.
- Har du lige set deres tænder? - Pas nu på vingerne, Sam.
Cap, hvis de kommer om bag os, er der intet mellem dem og Vision.
- Så må vi holde dem foran os. - Hvordan gør vi det?
Vi åbner barrieren.
På mit signal åbner I nordvestsektion 17.
Bekræft venligst, høje konge. Skulle barrieren åbnes?
På mit signal.
Det bliver Wakandas endeligt.
Så bliver det det mest glorværdige endeligt nogensinde.
Wakanda for evigt!
Nu!
- Hvor lang tid er der igen? - Jeg er knap nok begyndt.
Du må godt humme dig lidt.
Alfædre, giv mig styrke.
Er du klar over, at du vil blive udsat for en stjernes fulde kraft?
Det vil slå dig ihjel.
Kun hvis jeg dør.
Ja.
Det er det, det vil sige at blive slået ihjel.
Hold ud, Thor!
Thor, sig noget.
Er du okay?
- Jeg tror, han er ved at dø. - Han har brug for øksen!
Hvor er skæftet?
Træ! Hjælp mig med at finde skæftet!
De er for mange!
I er så meget på røven nu!
Bring Thanos hid!
Se så.
Du ligner straks mere en Thanos.
Jeg formoder, at Maw er død.
Denne dag kræver bitre ofre.
- Men han fuldførte sin mission. - Det kan du komme til at fortryde.
Han førte dig i favnen på de mystiske kunsters mester.
Og hvor tror du, han førte dig hen?
Lad mig gætte. Til dit hjem?
Det var det.
Og det var pragtfuldt.
Titan var som de fleste planeter.
For mange munde og for lidt til at mætte dem.
Da vi var ved at gå til grunde, kom jeg med en løsning.
Folkedrab.
På tilfældig, upartisk vis. Fair for både rig og fattig.
De kaldte mig galning.
Og mine forudsigelser holdt stik.
- Tillykke, du er en profet. - Jeg er en overlever.
Som vil myrde billioner.
Med alle seks sten behøvede jeg blot at knipse, -
- og de ville ophøre med at eksistere. Det kalder jeg nåde.
Og derefter?
Så ville jeg hvile -
- og se solen stige over et taknemmeligt univers.
De sværeste valg kræver de stærkeste viljer.
Jeg tror, du vil erfare, at vores vilje står mål med din.
Vores?
Barnemad, Quill.
Ja, hvis målet var at pisse ham af.
Bum!
Han må ikke knytte næven.
Magi!
Mere magi!
Magi med spark i!
Magi med...
Insekt!
Jamen dog.
- Du skulle have dræbt mig. - Det havde været spild af reservedele.
Hvor er Gamora?
- Du må ikke slippe ham. - Hurtigt, han er meget stærk.
Parker, hjælp!
Hun kan ikke holde ham ret længe.
Du var nem at fange. Det var i øvrigt min plan.
Nu er du ikke så stærk, hvad? Hvor er Gamora?
- Min Gamora... - Pis med dig.
Hvor er hun?
Han er forpint.
Godt.
Han sørger.
Hvad har det uhyre at sørge over?
Gamora.
Hvad?
Han tog hende med til Vormir. Han kom tilbage med Sjælestenen.
Det gjorde hun ikke.
Quill, nu tager du det roligt. Er du med?
Du gør det ikke. Vi får den lige straks af!
Sig, hun lyver.
Møgdyr! Sig, du ikke gjorde det!
Jeg var nødt til det.
Nej, du var ikke.
Det var du ikke.
Det var du ikke!
Stop, stop!
- Stop! - Jeg har den nu!
Åh nej!
Kom og æd bly, rumhunde!
Æd bly! Æd bly! Æd bly!
Kom og æd bly!
- Hvad skal du have for gøbben? - Den er ikke til salg.
Hvad så med armen?
Jeg skal nok få fat i den arm.
- Ny frisure? - Du har kopieret mit skæg.
Det er min ven Træ.
Jeg er Groot!
Jeg er Steve Rogers.
Tilbage! Tilbage!
Beskyd venstre flanke, Sam.
Det gør jeg jo!
Hvorfor var hun deroppe så længe?
Hun er på valen. Tag den.
Venner, Vision er i problemer.
Nogen må beskytte Vision!
- Det klarer jeg. - Jeg er på vej.
Han vil dø alene ligesom dig.
Hun er ikke alene.
Næ, I kan tro nej.
Det ender ikke som i New York. Rustningen her har mulet Hulk.
Nej!
Venner, Vision har brug for hjælp!
Hulk, jeg ved, du godt kan lide at komme i sidste øjeblik.
Det er altså nu. Det er allersidste øjeblik!
Hulk!
Nej!
Rend mig i røven, din grønne nar! Jeg gør det selv!
Kom an!
Ses!
Hulk, vi to trænger til terapi.
Jeg troede, du var mageløs, maskine. Men du er ved at dø -
som et menneske.
Skynd dig væk!
Flygt!
Det var klamt.
Jeg sagde, du skulle flygte.
Vi udveksler ikke liv, Captain.
Jeg har dig! Og dig!
Undskyld, jeg ikke kan huske jeres navne.
Du er listig, troldkarl.
Men du brugte ikke dit mægtigste våben.
En kopi.
Smider du flere måner efter mig, så går jeg grassat.
- Stark. - Kender du mig?
Ja. Du er ikke alene om at være forbandet med viden.
Du er min eneste forbandelse.
Kom an!
Alt det for en dråbe blod.
Du har min respekt, Stark.
Når jeg er færdig, vil halvdelen af menneskeheden stadig leve.
Jeg håber, de vil mindes dig.
Stop.
Skån hans liv.
Så giver jeg dig stenen.
Ingen list.
Nej...
Én tilbage.
Hvor blev han af?
Har vi tabt?
Hvorfor gjorde du det?
Vi er i slutspillet nu.
Er du uskadt?
Hvad sker der?
Han er her.
Alle til mine koordinater. Fjender på vej.
Hvad fanden?
Cap, det er ham.
Giv agt. Vær på tæerne.
Wanda...
- Tiden er inde. - Nej.
De kan ikke standse ham, men det kan vi. Se på mig.
Dine kræfter kan knuse stenen. Du må og skal gøre det, Wanda.
Vi har ikke mere tid.
- Jeg kan ikke. - Jo, du kan.
Du kan godt.
Får han fat i stenen, vil det halve univers dø.
Det er ikke fair.
Det burde ikke påhvile dig, men det gør det.
Det skal nok gå. Du vil aldrig kunne gøre mig fortræd.
Jeg mærker kun dig.
Det er okay.
Jeg elsker dig.
Jeg forstår dig, barn.
Bedre end nogen anden.
Det vil du aldrig kunne.
I dag har jeg mistet mere, end du aner.
Men tiden er ikke til sorg.
Tiden er slet ikke mere.
Nej!
Jeg sagde jo...
...at du skulle lide døden.
Du skulle...
Du...
Du skulle have taget mit hoved.
Datter?
Gjorde du det?
Ja.
Hvad kostede det dig?
Alt.
Hvad har du gjort?
Hvad har du gjort?!
Hvor blev han af?
Thor...
- Hvor blev han af? - Steve...
Op, general. Op!
Du skal ikke dø her.
Jeg er Groot.
Nej, nej, nej.
Groot! Nej...
Sam?
Sam, hvor er du?
Der sker et eller andet.
Quill?
Rolig, Quill.
Tony...
Det var den eneste mulighed.
Hr. Stark?
Jeg har det ikke så godt.
- Tag det roligt. - Jeg ved ikke, hvad der er galt.
Jeg vil ikke dø. Jeg vil ikke.
Jeg vil ikke dø...
Undskyld.
Han har gjort det.
Hvad sker der? Hvad fanden er det, der foregår?
Åh gud...
- Har vi stadig ikke hørt fra Stark? - Ikke endnu.
Vi overvåger satellitter over hele kloden, men der er intet.
- Hvad nu? - Adskillige fartøjer over Wakanda.
- Samme signatur som i New York? - Ti gange større.
- Sig til Klein... - Nick!
Kom de noget til?
Der er ingen.
Ring til kommandocentralen. Beredskabsgrad rød.
Nick...
Hill?
Åh nej.
Dumme sv...
SENDER
Oversættelse: Henrik Thøgersen Scandinavian Text Service 2018
THANOS VIL VENDE TILBAGE